18. ΝΟΜΟΣ υπ' άριθ. 1094 της 15 Δεκ. 1943/14 Ιαν.1944  Περί καθορισμού νέων δικαιωμάτων ελέγχου των εσωτερικών ηλεκτρικών εγκαταστάσεων και αυξήσεως των τελών ηλεκτρικών μετρήσεων και ελέγχου ηλεκτρικών οργάνων και συσκευών. Εκυρώθη δια της υπ' αριθ. 335 της 30/30 Μαΐου 1946 πράξεως Υπουργ. Συμβουλίου. Άρθρ.1-2.(Καθορίζονται τα δικαιώματα ελέγχου εσωτερικών εγκαταστάσεων εν τη περιφερεία Αθηνών και τα τέλη αδειών εγκαταστάσεως φωτισμού και κινήσεως). Άρθρ.3·-Αι δια την ενέργειαν του ελέγχου των εσωτερικών ηλεκτρικών εγκαταστάσεων προκύπτουσαι δαπάναι κινήσεως των υπαλλήλων δι' εισιτήρια σιδ/μων, τροχιοδρόμων και λεωφορείων ή άλλων κοινοχρήστων μεταφορικών μέσων χρεούνται εφεξής είς βάρος των ενδιαφερομένων δια τον έλεγχον εκάστης εγκαταστάσεως και εισπράττονται ομού μετά των τυχόν οφειλομένων δικαιωμάτων ελέγχου κατά την έκδοσιν του πιστοποιητικού. Προκειμένου περί εγκαταστάσεων κειμένων εις απόστασιν δύο χιλιομέτρων από της πλησιεστέρας στάσεως συγκοινωνίας ο ενδιαφερόμενος υποχρεούται να διαθέτη κατάλληλον συγκοινωνιακόν μέσον. Σελ. 172 Άρθρ.4.-Επιτρέπεται εις την κατά τον Νομ. 330 Υπηρεσίαν ελέγχου  Εσωτερικών Ηλεκτρικών Εγκαταστάσεων όπως διαθέτη εις τους ενδιαφερομένους έντυπα αιτήσεων αδειών εγκαταστάσεως και έντυπα δηλώσεων εκτελέσεως συμφώνως προς τα καθιερωμένα υποδείγματα επί καταβολή της αξίας αυτών. Το αντίτιμον εκάστου εντύπου καθορίζεται εκάστοτε δι’ αποφάσεως του Υπουργού της Συγκοινωνίας εις τρόπον ώστε να καλύπτωνται αι προβλεπόμεναι δαπάναι εκτυπώσεως και εισπράττεται υπό της Υπηρεσίας άνευ αποδείξεως. Τα εκ διαθέσεως εντύπων κατά τα ανωτέρω εισπραττόμενα ποσά αποδίδονται είς το Δημόσιον Ταμείον βάσει καταστάσεων υποβαλλομένων εις το τέλος εκάστου μηνός παρά του διαχειριστού των εντύπων τούτων όστις παραμένει υπόλογος δια τας εκάστοτε παραδιδομένας αυτώ προς διάθεσιν ποσότητας εντύπων αναγνωριζομένης αυτώ φθοράς δύο επί τοις εκατόν επί των διατιθεμένων. Άρθρ.5.-Τα εν άρθρ.1 και 2 του παρόντος Νόμου καθοριζόμενα ποσά δικαιωμάτων ελέγχου, εκδόσεως αδειών και παρατάσεως ή οριστικοποιήσεως προσωρινών πιστοποιητικών δύνανται να αυξηθώσι δια κοινών αποφάσεων των Υπουργών Συγκοινωνίας και Οικονομικών. Άρθρ.6.-Των κατά τα ανωτέρω άρθρα υποχρεώσεων καταβολής δικαιωμάτων ελέγχου και δαπάνης οδοιπορικών απαλλάσσονται αι εγκαταστάσεις αι εκτελούμεναι δια λ/σμον του Δημοσίου δι' ας τα εν άρθρ.4 έντυπα διατίθενται δωρεάν, υπό της υπηρεσίας. Άρθρ.7-8.(Αυξάνονται τα τέλη ηλεκτρ. μετρήσεων και εγκρίσεως υλικών ηλεκτρ. εγκαταστάσεων). 13.Δ.δ.18 Έλεγχος Ηλεκτρικών Εγκαταστάσεων Άρθρ.9.-1.Δια Δ/τος εκδοθησομένου προτάσει του Υπουργού της Συγκοινωνίας καθορισθήσονται ο τρόπος διαθέσεως των επ’ ονόματι του Υπουργού της Συγκοινωνίας, και παρά τη Tραπέζη της Ελλάδος δυνάμει του άρθρ. 6 παρ. 2 του υπ' αριθ. 542/1941 Ν.Δ/τος, κατατεθειμένων ποσών εκ προστίμων καταναλωτών ηλεκτρ. ρεύματος δια την αγοράν οργάνων, επίπλων, συσκευών, συγγραμμάτων, έκδοσιν στατιστικών ηλεκτρολογικών εγκαταστάσεων κλπ. προς πλουτισμόν του Ηλεκτρολογικού Εργαστηρίου του Υπουργείου Συγκοινωνίας. Άρθρ.10.-Αι διατάξεις του Ν.Δ. υπ' αριθ. 1962/1942 "περί καθορισμού των δικαιωμάτων ελέγχου κλπ." καταργούνται. Η ισχύς του παρόντος Νόμου άρχεται δέκα ημέρας μετά την δημοσίευσιν αυτού είς την Εφημερίδα της Κυβερνήσεως. 